CELEX: 32011R0773
Language: mt
Date: 2011-08-02 00:00:00
Title: Regolament ta’ Implimentazzjoni tal-Kummissjoni (UE) Nru 773/2011 tat- 2 ta’ Awwissu 2011 dwar il-klassifikazzjoni ta' ċerti prodotti fin-Nomenklatura Magħquda

4.8.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 201/4
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 773/2011
      tat-2 ta’ Awwissu 2011
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87, tat-23 ta' Lulju, 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b’mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi, fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ ta' prodotti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Hu f'loku li jkun ipprovdut li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 jwaqqaf il-Kodiċi Doganali tal-Komunità (2).
               
            
                  (5)
               
               
                  Il-miżuri li jipprovdi għalihom dan ir-Regolament huma konformi mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fin-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
      Artikolu 2
      Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tkun tista' tibqa’ tiġi invokata għal perjodu ta' tliet xhur taħt l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jkun jorbot fl-intier tiegħu u direttament applikabbli fl-Istati Membri kollha.
         Magħmul fi Brussell, it-2 ta’ Awwissu 2011.
         
            
               Għall-Kummissjoni, f'isem il-President,
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi tan-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Vettura b'żewġ roti mmexxija bis-sieq ta' piż approssimattiv ta' 10 kg.
                     Tikkonsisti f’dan li ġej:
                     
                                 —
                              
                              
                                 qafas tal-azzar b'forka tal-aluminju miksi bil-kromju b'sospensjoni,
                              
                           
                                 —
                              
                              
                                 manubriji li jistgħu jiġu aġġustati skont it-tul,
                              
                           
                                 —
                              
                              
                                 pjattaforma b'dimensjonijiet approssimattivi ta' 38 x 11 cm, bit-toqob u tejp li jista' jinqabad,
                              
                           
                                 —
                              
                              
                                 żewġ roti bid-dimensjonijiet li ġejjin: 26 pulzieri (quddiem) u 18-il pulzier (wara),
                              
                           
                                 —
                              
                              
                                 brejks ta' quddiem u ta' wara operati bl-idejn, u
                              
                           
                                 —
                              
                              
                                 kickstand.
                              
                           Din il-vettura la għandha sit, la pedali u lanqas mekkaniżmu tal-pedali (crank gear).
                     L-għoli tal-manubriji, meta dawn ikunu totalment estiżi, hu ta' 97 ċm,
                     
                         (*) Ara l-istampa
                  
                  
                     8716 80 00 
                  
                  
                     Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda u mill-kliem tal-kodiċi tan-NM 8716  u 8716 80 00 .
                     Il-klassifikazzjoni bħala skuter jew ġugarell simili bir-roti tal-kodiċi tan-NM 9503 00 10  hija eskluża minħabba li, għalkemm il-vettura hija mmexxija bis-sieq u tinkludi pjattaforma, il-biċċa l-kbira tal-karatteristiċi tagħha, bħad-daqs, il-brejkijiet, ir-roti, il-forka ta' quddiem jew is-sospensjoni, ma jikkorrispondux ma' dawk ta' skuter jew ta' ġugarell tal-intestatura 9503 00 .
                     Għaldaqstant, il-vettura għandha tiġi kklassifikata taħt il-kodiċi tan-NM 8716 80 00  bħala vettura li mhijiex immexxija b'mod mekkaniku.
                  
               
            (*)  L-istampa qed tintuża biss għal raġunijiet ta' informazzjoni.